Derby-Lewis weer hof toe oor parool - Maroela Media
Marius Coertze, Derby-Lewis se prokureur, het Maandag gesê sy kliënt het die nodige dokumentasie onderteken sodat die aansoek kan voort gaan. "As die aansoek nie dié keer slaag nie, sien ek nie hoe dit ooit gaan slaag nie," het Coertze gesê.
Derby-Lewis is met terminale longkanker gediagnoseer. Hy het onlangs 'n operasie ondergaan en word die afgelope drie maande in die gevangenis se hospitaal behandel.
Derby-Lewis het al verskeie kere sedert Junie 2010 aansoek gedoen om parool.
Masutha het vroeër vanjaar bevestig die nasionale raad van korrektiewe dienste het aanbeveel dat die parool toegestaan ​​moet word. "Voorleggings deur die betrokke families en die SAKP sal in ag geneem moet word voordat 'n besluit geneem kan word," het hy destyds gesê.
Derby-Lewis se vrou, Gaye, beweer dit is lede van die SAKP wat dit moeilik maak vir haar man om parool te kry. Volgens haar beweer SAKP-leiers dat haar man nie 'n volle bekendmaking gedoen het tydens sy verhoor in 1993 nie. "As hulle in die openbaar beweer daar is 'n wyer sameswering, dan is dit vanselfsprekend dat hulle die inligting aan die polisie moet oorhandig om hulle uitlatings te steun," het Gaye gesê.
Lees meer oor Clive Derby-Lewis hier.
Waarom word Janusz Walus geignoreer? Waarom is daar nooit 'n woord in die media oor die Pool?
Dit wil vir my voorkom dat Clive die selfde pad as die oud Onderleier van NAZI Duitsland sal loop. Rudolph Hess het vrede probeer maak voor W/W 2 maar moes tronk toe vir die res van sy lewe as enigste gevangene in die SPANDAU tronk.Clive het die wapen voorsien maar was nie betrokke by die werklike daad nie.Die hele aangeleentheid is polities teen Clive gelaai.Ander persone het mediese parool gekry vir gefabriseerde skete en sommige selfs vir moord.